als_Latn dik_Latn sag_Latn
Desktop-ët e ditëve të sotme mund të duken "gjigandë" para kompjuterave të vegjël që kanë krijuar zhvilluesit së fundmi. Gjithmonë është vënë re një tendencë e zhvilluesve për të sjellë kompjutera më të vegjël por kohët e fundit mund të themi se është shëndrruar në një revolucion të vërtetë përsa i përket përmasave të kompjuterave.
Duke qënë se krijuesit e cip-ave po fokusohen në ndërtimin e procesorëve që konsumojnë sa më pak energji pa sakrifikuar performancën, diskutimet më të shumta janë drejtuar drejt CPU-ve moderne. Për shkak të kësaj kompjuterat e sotëm me përmasa të tilla mund të luajnë edhe video në format HD. Duke filluar që nga kompjuterat në përmasat e një shkopi apo gishti deri tek kutitë jo më të mëdha se një kuti letrash, le ti hedhim një sy kompjuterave që fare mirë mund ti mbajmë në pëllëmbë të dorës. (PCWorld Albanian)
1. Raspberry Pi është mini kompjuteri më popullor. Ai është një revolucion të vërtetë duke sjellur në qendër të vëmendjes së audiencës kompjuterat e vegjël. Pi nuk duket fare si një kompjuter tradicional, ai madje nuk ka asnjë ndonjë kasë mbështjellëse. Ai karikohet përmes një lidhje Micro-USB ashtu si karikohen dhe smartfonët.
Por pavarësisht ngjashmërisë me smartfonat, Raspberry Pi është një kompjuter në të gjitha kuptimet e fjalës. Ka një çmim prej vetëm 35$ ky është një kompjuter që patjetër duhet ta keni.
1. Intel Nuc ose ndryshe Intel Next Unit of Computing është një produkt premium i cili ofron një performancë të plotë desktop-i, por për një çmim 10 herë më të lartë se Raspberry Pi. Nga vet emri kuptohet që ky kompjuter fuqizohet nga një proçesor Intel. Një disavantazh tjetër i këtij kompjuteri është mungesa e hapsirës së memoriee dhe një sistem operativ ndaj këto të dyja duhet ti shtojë përdoruesi.
1. Asus ChromeBox është një pajisje që nuk mund ti mungonte kësaj liste. Ekuivalenti i Chromebook në përmasa 12.3 X 12.3 X 4.1 cm është pak më i madh se NUC i Intel megjithatë është mjaftueshëm i vogël për tu mbajtur në pëllëmbë të dorës tuaj. Ky kompjuter ofron një sistem operativ të fuqishëm të Google edhe pse ai nuk ofron mbështetje për Windows. Çmimi i Asus ChromeBox është 150$ dhe mund të themi se është tepër i arsyeshëm.
1. HP Stream Mini PC është kompjuteri që mund t’ju përshtatet nëse jeni një fans i Windows. Ky kompjuter përdor sistemin operativ Windows 8.1 të shoqëruar nga Bing. Ai përbëhet nga një proçesor Intel Celeron 2957U 2GB, 32GB hapsirë memorie. Me përmasa 14 X 14 X 5 cm, HP Steram Mini PC renditet si kompjuteri më i madh i kësaj liste.
1. Mintbox Mini është vetëm 2.4 cm i hollë dhe pothuajse 5 herë më i vogël se origjinali Mintbox Mini PC. Ky kompjuter mban emrin ‘Mint’ jo vetëm për shkak të ngjyrës por dhe për faktin se përdor sistemin Linux Mint. Zotëron komponentë si një procesor AMD A4, grafikë Radeon R3, 4GB RAM dhe 64GB memorie.
1. Vensmile iPC002 Wintel Mini PC është një kompjuter i ndërtuar nga kompania kineze Vensmile. Ky kompjuter është më i vogël se një kasë DVD me përmasa 14.7 X 7.8 X 0.9 cm dhe përdor Windows 8.1 të shoqëruar nga shfletuesi Bing. iPC002 Wintel Mini PC ka një proçesor Intel Atom Bay Trail me 2GB RAM dhe 32GB hapësirë të brendshme.
1. Zotac Zbox Pico është i ngjashëm përsa i përket komponentëve me kompjuterin Vensmile dhe kushton 169$. Pjesët përbërëse të tij vishen nga një kasë me përmasa 11.6 X 6.6 X 2 cm. Ky kompjuter punon në mënyrë të heshtur dhe është aq i vogël sa mund të futet në xhepin tuaj.
1. Intel Compute Stick është një provë që kompjuterat mund të kenë përmasat e një shkopi. Ai ka një portë HDMI, mund të karikohet përmes përmes një USB-je dhe mund të lidhet me një tastjerë ose maus. Compute Stick nga Intel u lancua gjatë eventit CES të këtij viti. Ai është i disponueshëm në një version Windows për 150$ ndërsa versioni Linux me 1GB RAM dhe 8GB hapsirë memorie do të kushtojë 110$. Ne ju rekomandojmë të shpenzoni 40$ më shumë për versionin Windows nëse doni të keni specifika të nivelit më të lartë.
1. Android on-a-stick nuk është diçka e re në botën Android. Dizajni i tij është tepër i ngjashëm me atë të Intel Compute Stick dhe kushton rreth 100$. Android Stick mund të përdoret fare mirë si një kompjuter kinema në shtëpinë tuaj i aftë të transmetojë video HD në televizorët.
1. Smartfonët e ditëve të sotme qofshin Android apo Apple kanë tepër të përbashkëta me kompjuterat portabël. Ekosistemi i gjerë që ofron Play Store dhe App Store ju jep mundësinë të përmbushni të gjitha nevojat tuaja kompjuterike duke filluar që nga produktiviteti e deri tek argëtimi apo navigimi në internet.Duke përdorur disa aksesorë të jashtëm madje mund ta shëndrroni smartfonin tuaj në një kompjuter bazik me pak para. Ndaj nëse po kërkoni për një kompjuter të përmasa të vogla, kujtohuni që keni një të tillë në xhepin tuaj në formën e një smartfoni.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn